Nako nngwe moragonyana, fa Haykaz a ne a newa kabelo ya go kwalela tlelase ya gagwe pego, o ne a tlhopha setlhogo se se reng “Basupi ba ga Jehofa—Batswasetlhabelo ba ba Lebetsweng ba Puso ya Bonasi.” Morutabana wa gagwe o ne a mo letlelela go kwala ka setlhogo seno mme gone o ne a bolelela Haykaz gore metswedi ya tshedimosetso ya gagwe e ne e tshwanetse go akaretsa le dibuka tse e seng tsa bodumedi. Haykaz o ne a dumalana le seno a itumetse. “Ke ne ka sobokanya dintlha go tswa mo dibukeng dingwe tse ke neng ke di badile ka kelotlhoko tse di neng di bua ka Basupi ba ga Jehofa mo motlheng wa Banasi. Gape ke ne ka kwala maikutlo a me ka se ke neng ka se bona kwa pontshong ya ‘Batswasetlhabelo ba ba Lebetsweng.’ Pego ya me ya ditsebe tse 43 e ne e na le ditshwantsho le dinepe.”